Septembrikuus oli sügisvärve veel üsna kesiselt, kuid nüüd, kui esimesed külmad on üle käinud, on välja tulnud ka rikkalik värvigamma. Aega nende värvide jäädvustamiseks paistab jaguvat, kuid reaalsus näitab, et varsti on see ka läbi. Esimesed sügistuultest räsitud puud on juba  paljad ning sügiseses metsas liikudes võib näha, kuidas lehti üha langeb ja langeb. Suurem tuulepuhang tekitab paraja "tormi" ning nii võibki eelmisel õhtul väljavalitud puu olla järgmiseks hommikuks juba lehtedest paljas. Ohtralt leidub värve praegusel ajal ka rabas.